टेकस्पार्क 2015 में गर्मजोशी के साथ बातचीत में शैलेंद्र अपने सुझाव में बहुत स्पष्ट थे जब उनसे कथित तौर पर फूडटेक और हाइपरलोकल जैसे क्षेत्रों में निवेश में मंदी के बारे में पूछा गया. वे कहते हैं, ‘ठीक है, कुछ काले बादल हैं लेकिन कोई नहीं जानता की सिर्फ बूंदा बांदी होगी या फिर कोई तूफान भी आने वाला है. लेकिन बुद्धिमानी इसी में है कि आपके पास अपनी छतरी हो.’ इसके बाद बातचीत इस तरफ आ गई कि आंत्रप्रेन्योर्स फंड रेजिंग किस तरह से करें. शैलेंद्र कहते हैं कि निवेशक की रूचि को मापने का यह तरीका सही नहीं है कि एक विशेष समय में लोग किसे पसंद कर रहे हैं. उपभोक्ताओं की जरूरतें विकसित होती रहती हैं और इसलिए एक कंपनी को उन जरूरतों को प्रयोगात्मक तरीके से पूरी करने की कोशिश करनी चाहिए.